Folketing
2006-01-26

Jamen det lyder jo så fint. Fairplay er jo sådan et af de der ord, vi alle sammen kan gå ind for. Men kan hr. Mikkel Dencker ikke løfte sløret for, hvilket led i fairplaykampagnen som rent faktisk vil kunne tage fat i det problem, jeg nævnte før, nemlig problemet med firmaer, der oprettes, får udført sort arbejde, og forsvinder fra jordens overflade? Hvordan er det her med fairplaykampagnen? Hvor står der et eller andet sted i noget af det, der er blevet fremlagt fra regeringen, at man kan gøre noget ved det problem, som er enormt omfattende på rengøringsområdet? (Kort bemærkning).